
MILLIARDÆRENS KURVEDE AFTALE

ANNABELLE WINTERS


1

HAYES

“Alt kan købes,” erklærer Ingram gennem en sky af mørk cigarrøg. “Og enhver kan købes.”

“Det er vel det samme?” siger jeg med et glimt i mine grønne øjne, mens jeg holder vejret for at undgå at indånde den modbydelige tobak. “Folk er ting, sidst jeg tjekkede.”

Ingram griner og nikker for at anerkende min geniale indsigt. Så skodder han den tykke cigar og banker sin tykke ring mod kanten af sit tomme whiskyglas, hvilket sender tjeneren ilende mod baren.

“Går du stadig med den gamle ring?” siger jeg, hæver et øjenbryn og gnider mine skægstubbe, mens jeg spekulerer på, hvad jeg gjorde af min. Hvilken forskel gør det? Alt det lort med Selskabet er så længe siden, at det ikke engang er et minde. Jeg ser på mine tykke fingre og smiler for mig selv. Heller ingen vielsesring. Ikke en fucking chance. Du kunne ikke betale mig nok for at gå med en.

Ingram trækker på skuldrene, mens han bunder sin friske whisky, som var det et shot. Han holder hånden op. Han har ringen på venstre hånds langfinger. Interessant valg. “Ja. Det er en god rekvisit,” siger han. “Når jeg er på jagt, kan jeg bare flytte den over på ringfingeren, så kvinder tror, det er en vielsesring.”

“Og det er nyttigt fordi ... ?” spørger jeg med himlende øjne. Ingram er ikke meget yngre end mig, men han har stadig et stykke vej igen, før han når det niveau af at være fucking ligeglad, som jeg befinder mig på.

Ingram griner. “På den måde ved kvinder, hvad jeg leder efter – og det er helt bestemt ikke tyve år med bleskift og at tage til lilleputkampe.”

“Amen til det, bror,” siger jeg, og et smil rynker mit furede ansigt. “Vi begik mange fejl på vejen mod det store M, men at blive smedet i hymens lænker var ikke en af dem.”

Det store M er selvfølgelig det øjeblik, hvor ens nettoformue skyder forbi milliard-dollar-mærket. Det er det øjeblik, hvor man ved, at man er så langt inde i riget af fuck-you-money, at man er uovervindelig, fri på en måde, de fleste mennesker aldrig vil forstå, magtfuld på en måde, de færreste overhovedet ville turde forestille sig.

Men jeg er ikke de fleste mennesker, og det er Ingram heller ikke, tænker jeg, mens jeg kaster et blik på den ring igen. Vi gjorde os fortjent til de ringe tilbage på college, men det er ikke college-ringe. Der er intet logo eller inskription på det sorte titaniumbånd, der skinner med mørkets forførende kraft. Man ville ikke vide, hvad den ring stod for, hvis man ikke allerede havde en, og der er kun en håndfuld af os tilbage, som har en.

“Jeg har en, tak,” lyder en kvindestemme bag mig og afbryder min tankegang. Det sker ikke ofte, og jeg drejer hovedet halvt i hendes retning, bare for at sikre mig, at hun ved, at hun taler for fucking højt til det private rum i byens mest eksklusive klub.

Men i det øjeblik jeg ser hende, bliver jeg slået af de kurver, og min pik bliver hård så hurtigt, at jeg næsten besvimer. Hun er iført en sort spadseredragt, det ene ben elegant krydset over det andet knæ, og hendes jakke kan knap nok holde en barm tilbage, der giver mig lyst til at gispe, tigge og krybe. Den effekt, hun har på min krop, er chokerende, simpelthen fucking latterlig. Jeg er omgivet af gudesmukke supermodeller, der blafrer med øjenvipperne, mens de vender på catwalken, lækre trofækoner, der leder efter en uforpligtende affære, mens de venter på, at deres mænd stiller træskoene, og jeg er så forvænt, at jeg knap nok kigger op, når en bombe træder ind i rummet.

Men denne kvinde giver mig lyst til at gå derover og gøre hende til min. Helt min.

Hun talte til tjeneren, ikke til mig, indser jeg, efter jeg har bidt mig i tungen for at forhindre den i at hænge ud som på en gispende ulv. Hun er ved at tænde en cigar, og tjeneren var hastet over med en lighter, før hun viftede ham væk og sagde: “Jeg har en, tak.”

Jeg ser de mørkerøde læber spidse til, da hun tænder cigaren, og jeg har lyst til at være den cigar. Flammen oplyser hendes ansigt med flakkende skygger, og da jeg ser, hvor smuk hun er, ved jeg, at jeg er nødt til at tale med hende.

“Er du faret vild?” dræver jeg over mod hende og griner som det arrogante røvhul, jeg er.

“Nej,” siger hun kort for hovedet og ser knap nok på mig, mens hun trækker en læderindbundet mappe op af sin taske. Så et lynhurtigt blik på mig, der rammer som en hammer. “Er du?”

Min kæbe falder næsten ned over hendes knivskarpe svar. Ingen taler sådan til mig. Især ingen i denne klub, som har mit navn på biblioteket og fitnesscenteret. Selvom jeg ønsker mit navn på hendes læber mere end noget andet. Og brændemærket på den røv, som jeg kan se er dejlig bred, lige tilpas til mine store hænder.

“Jeg troede, jeg kendte alle de nye medlemmer,” siger jeg og sluger min vrede over at blive ramt af et modsvar, der sved.

“Hvad får dig til at tro, at jeg er ny?” siger hun, mens hun henkastet bladrer i sin mappe, som om hun har bedre ting at tage sig til end at tale med mig.

“Jeg har ikke set dig herinde før,” siger jeg.

“Jeg har ikke været herinde før,” siger hun.

Jeg venter på, at hun fortsætter, men hun vil tydeligvis afslutte denne samtale. Og hun ved tydeligvis ikke, at det er mig, der bestemmer, hvornår en samtale slutter.

“Dette er et privat rum,” siger jeg. “Kun det højeste niveau af donorer får adgang til dette rum.”

Hun fnyser og himler med øjnene uden at kigge op. “Jeg skal nok sørge for at lægge drikkepenge på vej ud,” siger hun og puffer på sin cigar, som jeg straks indser ikke er tobak, men en eller anden sød urt, der får rummet til at lugte som en spa. Jeg ser til, mens hun kigger på cigaren, rynker panden og derefter skodder den og rækker ud efter en parfumeret serviet for at få stanken af fingrene. “Klamt,” mumler hun. “Nå, jeg lavede min research. Rygning stinker, selv når det ikke er tobak.”

Straks er jeg på vagt. Research? Hvem fanden er hun? En journalist eller sådan noget? Klubben fik dårlig omtale for et par måneder siden, da den blev brugt som et eksempel på de mandsdominerede eliteklubber, hvor milliardærer samles for at planlægge verdensherredømmet, mens de får serveret dyre cocktails og eksotisk kød – hvilket faktisk er ret pletskudt. Alligevel bekymrer jeg mig om dens omdømme som et af de ældste medlemmer af klubben. Jeg er lige ved at udfordre hende for at være herinde, men i det samme trækker hun sin telefon frem og begynder at tale.

“Ingen mobiltelefoner herinde,” knurrer jeg over mod hende, og mine fjer er stadig lidt flossede over den måde, hun talte til mig på. Men synet af hende indrammet i en sky af sødt duftende røg rusker op i en masse ting i mig lige nu, og jeg er gejlet op som en tyr på den første dag i parringssæsonen. Det er et par måneder siden, jeg tog en kvinde med tilbage til min penthouselejlighed i centrum, og det var så forglemmeligt, at jeg seriøst ikke kan huske hendes ansigt, for slet ikke at tale om hendes navn. Men denne kvinde. Fuck, jeg ved allerede, at jeg aldrig vil glemme hendes ansigt. Jeg vil aldrig glemme den lumre skygge af hendes kavalergang, da hun læner sig frem i sin læderlænestol. Jeg vil aldrig glemme, hvordan den nederdel får mig til at længes efter at få et glimt af hendes lår, når den glider op på den mest subtile, sexede måde.

Hun himler med øjnene igen og peger henkastet forbi mig. Jeg vender mig om og kvæler næsten Ingram, da jeg ser, at han gøer ind i sin telefon og overfuser sin advokat på grund af en eller anden kontrakt.

Jeg sender min kammerat et blik, han ikke kan ignorere, og med et nik rejser Ingram sig og forlader rummet. Jeg behøvede ikke at fortælle ham, at jeg ville være alene med denne hundjævel i en sort kjole, og da jeg hører det stille klik fra døren, der bliver låst, ved jeg, at tjeneren ikke kommer ind igen, medmindre Ingram lader ham passere.

Hvilket han ikke gør.

Ikke før jeg er færdig.

Færdig med det, der er nødt til at ske lige nu, for ellers får jeg et fucking hjerteanfald, når hvert eneste blodkar i min opsvulmede pik eksploderer.

HANNAH

“Du ser ud, som om du er lige ved at eksplodere,” siger jeg til manden, som jeg ved er Hayes Henley. Han ligner ikke de billeder, jeg så på nettet. Han er ældre, mere kraftig og brutalt flot på en måde, der ikke kan fanges på film. Han stirrer også olmt på mig, ligesom skoleinspektøren plejede at gøre, når jeg var uartig – hvilket var ret ofte, nu hvor jeg tænker over det. Selvom jeg for det meste blev sendt på inspektørens kontor for at være superflabet over for lærerne. Jeg havde et problem med autoriteter dengang, og at dømme efter den måde, jeg provokerer denne sølvulv med det skræddersyede jakkesæt og et bryst, der er større end en sørøverskat, er jeg ikke kommet over mit barndomsproblem med autoriteter.

Jeg har tydeligvis heller ikke mistet den lille piges evne til at krybe ind under huden på folk. Jeg har altid haft en evne til at trykke på folks knapper, at ruske op i fjerene på selv den roligste ørn, og når jeg ser den måde, Hayes kigger på mig på, mærker jeg, at jeg tager udfordringen op, selvom det nok er en dårlig idé i betragtning af hans omdømme.

Det undgik ikke min opmærksomhed, hvordan den anden fyr forlod rummet. Og selvom jeg kan tage fejl, sværger jeg på, at jeg hørte låseriglen glide på plads på ydersiden. Det burde rejse omkring ti røde flag, men jeg føler mig ikke truet af den store stygge ulv, der er helt varm og rygende under den franske krave. Jeg ved, hvordan jeg skal klare mig selv – fysisk og mentalt. Jeg ved også, hvordan man bedømmer en persons karakter på bare et par interaktioner, og selvom Hayes er muskuløs som en løve, ved jeg, at han ikke kommer til at røre mig. At sende sin kammerat ud af rummet og låse mig inde er en magtdemonstration, og hold da op, hvor ved jeg, hvordan man leger med magt.

Hvordan tror du ellers, jeg blev millionær? Arvede det fra mor og far? Hah. De arbejdede, til de faldt døde om, og stemplede ind hver dag for at få mig gennem college. Nogle gange tænker jeg, at hvis jeg ikke havde været sådan en flabet lille kælling i high school, havde jeg måske fået gode nok anbefalinger til at ende med et college-stipendium. Måske ville det have taget noget af byrden fra mor og far. Det har jeg skyldfølelse over, som om mine narrestreger måske endte med at forkorte mine forældres liv. Men jeg ved, hvordan man bruger skyldfølelse, hvordan man genererer magt fra den, hvordan man omdirigerer de følelser til ambition. En ambition, der sendte mig med raketfart til tops i mit firma og derefter skød mig ud i den lovløse verden af venturekapital, hvor jeg skabte min formue ved at rådgive investorer om, hvilke start-ups de skulle finansiere. Jeg har altid haft et godt øje for en god investering – faktisk er det derfor, jeg er her i byen: for at tjekke det der urte-cigar-firma ud. Bestemt ikke for at tjekke Hayes Henleys flammende grønne øjne ud, en mand, der er det fjerneste fra en god investering.

Niks, ikke en god investering, hvis man leder efter en fremtid, en ægtemand, en familie. Hayes Henley er ikke den mand. Han er en mand, der altid har gjort det krystalklart, at ægteskab er for fuglene, og børn er for ulvene. En mand, der har vendt ryggen til supermodeller, starletter og kongelige gennem årtierne, taget, hvad han ville have, og derefter gået sin vej uden at se sig tilbage. En mand, der er blevet citeret for at sige, at en kone og et barn ikke er andet end en lænke om benet, og at han hellere ville amputere sin storetå end at stifte familie.

Hayes rejser sig fra sin læderstol, og jeg prøver ikke at stirre, da han slentrer hen over det mørke gulvtæppe og står over mig som en kæmpe. Jeg er ikke en lille kvinde, men jeg føler mig bittelille, da hans brede skygge falder over mig som en mørk sky. Han er højere, end jeg troede, og meget mere muskuløs. Hans bryst er så veldefineret, at jeg kan se omridset gennem hans jakkesæt, og da jeg tillader mig selv at sænke blikket, kløjes jeg næsten i det ved synet af hans obskønt udfyldte skridt, en bule så markant, at et levende billede af ham nøgen og hård brøler gennem mit hoved, før jeg kan stoppe det.

Jeg har aldrig været en pige til uforpligtende sex, men hvis jeg nogensinde ville prøve det, er dette en så god chance, som jeg nogensinde får. Ingen kameraer herinde. Ingen ved rigtig, at jeg er i byen. Og det ville være en gensidig engangsforestilling, da Hayes Henley ikke er en mand, jeg nogensinde ville have i mit liv på lang sigt. Jeg går ud fra, at han ville have det på samme måde med mig. For helvede, vi er det perfekte ikke-match! Og vi er også begge to super fucking rige, så der er ingen chance for, at penge komplicerer tingene!

Hvad angår den anden store komplikator, den eneste ting, der fucker mere med folk end penge?

Heller ingen chance for, at det sker.

Ingen chance for at forelske sig.

Ikke efter ét møde.

Jeg er måske en romantiker, men kærlighed ved første blik er for eventyragtigt for mig. Det eksisterer ikke. Folk kan ikke forelske sig ved første blik.

“Jeg faldt næsten for det,” siger Hayes, mens han henkastet lader sin højre hånd glide ned i baglommen og placerer sin venstre fod på sofabordet, der stønner under vægten.

“Faldt for hvad?” siger jeg, mens jeg stryger en imaginær hårtot væk fra panden og næsten skærer ansigt, da jeg ser antydningen af et smil på hans grånende, men velplejede ansigt. Hayes er en mesterforhandler, og han må vide, at når nogen rører ved deres ansigt eller hår, betyder det, at de er nervøse, usikre på sig selv, bange. Mit eneste træk nu er at overbevise ham om, at jeg fakede mit “tell”, så han ville tro, at jeg var nervøs.

“Faldt for dig,” hvisker han gennem det dødbringende smil.

Jeg falder næsten bagover, og det er først, da jeg ser det ondsindede glimt i hans øje, at jeg ved, at han sonderer, presser på, leger på en måde, jeg ikke havde forventet. Hvad der selvfølgelig er endnu mere uventet, er den måde, jeg har det med denne lille leg.

“Jeg har travlt,” siger jeg og rynker panden, mens jeg kaster et blik på hans store sko på krystalbordpladen. Italiensk læder med håndsyede sømme og glatte råhudssnørebånd. En af de sko koster mere end de fleste af bilerne parkeret udenfor. Og for pokker, det er nogle store fødder ...

“Det havde jeg også, indtil du afbrød,” siger Hayes og skubber askebægeret hen over bordet og rynker på næsen ad de skoddede rester af min urtecigar. “Hvad fanden er det for en parodi?”

Jeg griner og trækker så på skuldrene. “Det nyeste i Silicon Valley, åbenbart. Al prestigen fra en cigar, men uden stanken af tobak – for slet ikke at tale om helbredseffekterne.”

“Prestige?” siger Hayes med et fnys. “Hvis nogen trådte ind til en forhandling og puffede på den der, ville jeg smide ham ud ad et vindue.”

Jeg griner næsten gennem næsen ad hans gravalvorlige levering. Så ser jeg mig omkring i det mørke rum og lader, som om jeg ånder tungt ud. “Heldigt for mig, at der ikke er nogen vinduer herinde.”

Hayes hæver et øjenbryn og rynker panden ned mod mig. “Jeg var ikke klar over, at dette var en forhandling, frøken ...”

“Mit navn er Hannah,” siger jeg og rører ved mit hår igen. “Og enhver samtale er en forhandling, efter min erfaring.”

“Din erfaring? Og hvad kunne det være?” grynter Hayes og kaster et blik på min mappe og telefon, som om han forsøger at regne ud, hvad jeg laver.

“Gæt,” siger jeg og læner mig tilbage i den kølige læderlænestol og smiler næsten, da jeg ser, hvor svært det er for Hayes ikke at kigge på min kavalergang. I det øjeblik jeg tænker kavalergang, bliver jeg selvfølgelig ramt af billedet af Hayes mellem mine bryster, der niver mine brystvorter så hårdt, at jeg skriger, hans pik, der presser mine lår fra hinanden, mens han –

“Journalist,” siger han og afbryder mig, lige før jeg begynder at slikke mig om læberne som en luder på et webcam. Hvad fanden sker der med mig?! Var der noget i den forfærdelige urtecigar, der gør mig helt våd og villig? Har jeg allerede besluttet mig for at gøre det her?

Mine øjne spærres op, mens jeg spekulerer på, om han mener det alvorligt. “Journalist?” siger jeg, næsten fornærmet. “Det er dit gæt?” Jeg rynker panden og krydser armene under mine bryster. “For New York Times, ikke?” tilføjer jeg.

Hayes griner. “Jeg tænkte på andetårs-nyhedsbrevet på det lokale college,” hvisker han og provokerer mig totalt med et lavt slag, der gør mig så vred, at jeg kunne slå ham.

“Åh, er det der, din datter går i skole?” spørger jeg med sukkersødme, mens jeg blafrer med øjenlågene op mod ham. Jeg kan ikke lide at gøre grin med nogens alder, men jeg vil stikke til ham som hævn for den fornærmelse.

“Barnebarn, faktisk,” siger Hayes og leverer modsvaret uden at tøve et sekund. “Kender du hende?”

Jeg har lyst til at snerre tilbage, men jeg bliver taget på sengen over, hvor selvsikker Hayes er omkring sin alder. Faktisk er det ikke rigtigt. Det er ikke så meget selvtillid, som at han bare er fucking ligeglad, som om bekymringen over at blive ældre ikke engang har strejfet hans tanker.

“Okay,” siger jeg med et smil. “Du vinder den runde. Men tror du virkelig, at jeg er en journalist, der har snakket sig ind i din private drengeklub for at få et scoop om ... om hvad? Dig?”

Hayes smiler og trækker på skuldrene. “Jeg har intet at skjule,” siger han og slår armene bredt ud, mens jeg holder vejret ved synet af hans skjorteknapper, der strammer under det massive bryst. “Spørg mig om hvad som helst. Kom nu.”

Jeg blinker op mod ham, usikker på, om han virkelig tror, jeg er journalist, eller om det her er en eller anden pervers milliardærs fantasi om at udleve en Fifty Shades-agtig ting. Jeg tøver, så jeg kan studere hans ansigt, se ham dybt i øjnene, se, om jeg kan regne ud, hvad der foregår i det hoved. Men ét blik ind i de grønne øjne, og jeg ved ikke, hvad der foregår i mit eget hoved, for slet ikke at tale om hans. Han er tydeligvis tiltrukket af mig, hvilket jeg ikke havde forventet. Det er ikke, fordi jeg mangler selvtillid omkring mig selv eller min krop – for helvede, jeg spankulerer stolt rundt med min store røv som de bedste af dem. Men jeg har set Hayes’ tidligere elskerinder. De er alle høje, tynde, kølige glas isvand med røve som stramme små rundstykker. Med andre ord, den totale modsætning til mig.

“Hvor gammel er du?” spørger jeg.

“Ældre end dig,” siger han. “Min tur nu.”

“Jeg troede, jeg var journalisten,” siger jeg legesygt.

“Du er ikke journalist,” siger Hayes blidt. “Men min mavefornemmelse siger, at du kom her for at lede efter mig. Hvorfor?”

“Hvorfor tager din mavefornemmelse fejl? Er det spørgsmålet?” skyder jeg tilbage.

“Min mavefornemmelse tager aldrig fejl,” siger han og læner sig lige akkurat nok frem til, at jeg kan opfange hans tunge, maskuline duft. Ingen cologne. Ingen kemikalier. Bare ren mand, naturlig som solopgangen.

Han rækker ud mod mig, og jeg spænder op, mens jeg spekulerer på, hvad jeg vil gøre, hvis han rører ved mig. Men han rører ikke ved mig, hans fingerspidser strejfer næsten min kind, men ikke helt. Bevægelsen fucker med min krop, og jeg mærker min fisse stramme til i mine våde trusser, mens jeg sværger på, at jeg fornemmer bevægelse foran i hans bulende bukser. Igen hvisker de forskruede tanker om at blive taget af Hayes til mig, og jeg forestiller mig, at han stikker sine fingre ind i min mund og beder mig om at sutte på dem, mens han gnider min nakke med sin anden hånd.

“Ønsk noget,” siger han, og jeg blinker op mod ham og spekulerer på, hvor det kom fra.

Så ser jeg, at han holder et øjenvippehår. Mit øjenvippehår. Det må være faldet af og have sat sig fast på min kind. For pokker, han har en delikat berøring, som jeg ikke havde forventet af fingre, der er så tykke. Fingre, der kunne fylde en pige op, bringe kvinden frem i hende. Ohmygod, stop det!

“Jeg ønsker ikke på øjenvipper,” siger jeg.

Hayes trækker på skuldrene. Så lægger han hovedet på skrå, og med de grønne øjne fokuseret på mig, blæser han blidt øjenvippen ud i den tunge luft mellem os. Han fastholder øjenkontakten, og jeg ved allerede, hvad han lige har ønsket sig.

Han ønskede sig mig.

Spredt på det sofabord, nederdelen trukket op forbi min talje, trusserne væk, stiletterne stadig på, kroppen rystende over, hvor hårdt han tager mig.

Jeg kløjes næsten i billedet, usikker på, hvorfor jeg er så forbandet tændt. Det er, som om min krop underkender mit sind, og jeg spekulerer på, om det er, fordi jeg har holdt mig fra sex de seneste par måneder. Sikker. Det er en god nok forklaring. Det forklarer på en måde, hvorfor jeg er så varm og våd lige nu. Det er ikke ham. Det er mig. Bare min krop, der gør det, den blev designet til at gøre, når tiden er inde. Hvilket betyder, at han ikke har kontrollen over min krop – det har jeg.

“Hvorfor er du her?” hvisker Hayes ned til mig. “Hvad vil du have af mig?”

Jeg minder ham næsten om, at det er et frit land, at det er et rent tilfælde, at jeg er her. Men jeg holder mig tilbage af en eller anden grund, som om jeg vil bevare mysteriet, lade ham tro, at jeg er her af en grund. Et grin undslipper næsten mine klistrede, malede læber, og jeg føler, at jeg glider ind i en alternativ virkelighed. Jeg ved ikke, om jeg er en rig, magtfuld kvinde med fast kontrol over sit eget liv, sin egen krop, sin egen fremtid, eller om jeg er en fjollet skolepige, der længes efter at blive fejet af benene af en fornem milliardær, båret over dørtærsklen i hans kraftfulde arme, fløjet væk til et skyslot og et lykkeligt-til-deres-dages-ende i en stridsvogn trukket af enhjørninger. (Enhjørninger kan flyve, ikke? Jeg ved det ikke, for jeg læste aldrig det lort som barn.)

“Hvorfor er du her? Hvad vil du have af mig?” mumler jeg. Det var det, Hayes lige spurgte mig om, og jeg tror, jeg omdirigerer de spørgsmål til mig selv. Det, jeg føler, fucker virkelig med mig, og jeg ved, at det bare er begær, bare miljøet i denne mørke private lounge med gammelt læder og slebet krystal overalt, der får mig til at falde ind i denne drømmende, fantastiske tilstand.

“Jeg ved ikke, hvorfor du er her,” siger Hayes og blinker, som om han også er overrasket over det, han føler, ligesom jeg er. “Men jeg ved, hvad jeg vil have af dig, og jeg håber fandeme, det er det samme, som du vil have af mig.”

Jeg gisper, da jeg ser sulten i hans øjne, ser den måde, hans bryst bevæger sig på, mens han trækker vejret tungt, mærker den måde, hans krop er spændt på, som om han desperat forsøger at bevare kontrollen. Hayes er lige så rundtosset af denne elektriske tiltrækning, som jeg er, og på en eller anden måde betyder det noget for mig, selvom jeg ikke vil have, at det skal betyde noget for mig. Selvom det ikke burde betyde noget for mig. Selvom det ikke kan betyde noget for mig.

Kan det?

“Jeg kan ikke finde mening i det her,” knurrer Hayes og knytter næverne, som om han fysisk forsøger at holde sig tilbage fra mig. “Min hjerne ved, at dette er et setup, et komplot, en fælde af en art. Men min mavefornemmelse siger, at jeg skal fortsætte, og det forstyrrer mine fucking signaler, for mit maveinstinkt tager aldrig fejl. Fucking aldrig! Lort, jeg vil have dig på en måde, jeg aldrig har villet have en kvinde, Hannah. Jeg vil mærke dine læber mod mine, din krop mod min, din fucking sjæl mod min.”

Mine læber bevæger sig, men der kommer intet ud. Jeg ved, at Hayes har set det hele med skrupelløse kvinder, der forsøger at få kløerne i ham. For helvede, jeg møder golddigger-mænd hele tiden, og i årevis har jeg været meget forsigtig med at fortælle en potentiel kæreste, hvor meget jeg er værd. Så jeg er ikke overrasket over, at en mand som Hayes genkender dette som et setup, et komplot, en fælde.

Og ved du hvad?

Måske er det en fælde.

Men en fælde, der også har fanget mig.

Fanget mig slemt.

Det her er en fucking dårlig idé, tænker jeg, mens jeg kæmper for at bevare kontrollen. Jeg vil have hende så forbandet meget, at jeg knap nok kan se klart, og jeg er så vild af ophidselse, at jeg sværger på, at jeg kan lugte hendes køn kalde på mig fra mellem de guddommelige lår. Min pik stønner efter at blive sluppet ud, og min tunge længes efter at smage hendes mund. Grænsen mellem fantasi og virkelighed forskyder sig, og jeg synker ind i en trancelignende tilstand, som det tager mestermeditatorer tyve år at opnå.

Den eneste oplysning, jeg søger, er selvfølgelig at se Hannah med bar numse og spredt på vid gab, og selvom jeg ved, at hele dette setup er sketchy som ind i helvede, at jeg må være en idiot for at følge min pik ind i, hvad der må være en form for fælde, kan jeg ikke ryste det maveinstinkt af mig, der siger, at dette er rigtigt, dette er godt, dette er perfekt, dette er ... skæbne?

“Tror du på skæbnen, Hannah?” mumler jeg og gør mit bedste for ikke at vrøvle, mens mine lunger fyldes med hendes duft, der næsten overvælder mig.

“Kun de svage tror på skæbnen,” siger hun, og hendes brune øjne fortæller mig, at hun er lige så forvirret, som jeg er, at uanset hvad hendes plan var, var det fandeme ikke det her. Hvad det her end er.

“Ingen har nogensinde kaldt mig svag op i mit åbne ansigt,” siger jeg blidt, rykker tættere på hende og lader min finger glide forsigtigt langs hendes glatte, runde kind. Varmen fra hendes hud får mig næsten til at eksplodere i bukserne, og jeg ser stjerner, mens jeg blidt stryger hendes hals.

Hannah skælver ved min berøring, men hun farer ikke sammen, trækker sig ikke væk, slår mig ikke over munden og sparker mig i kuglerne. Hun føler det også, det ved jeg. Føler, hvad det her end er, denne følelse, der ikke har et navn – i hvert fald ikke et navn, jeg har lyst til at bruge.

Kærlighed ved første blik?

Fuck det.

Eksisterer ikke uden for Disney-film og glittede paperbacks.

Men det gør skæbnen heller ikke, tænker jeg, mens jeg tager min fod ned fra sofabordet, placerer mine hænder fast på armlænene på hendes stol og læner mig ind over hende. Min brede krop kaster en mørk skygge over hende, og hun ser endnu smukkere ud i skyggen.

“Skæbne betyder simpelthen, at vi bliver tiltrukket af en fremtidig begivenhed, en begivenhed, der allerede eksisterer i det rige, hvor tid intet betyder,” siger jeg, usikker på, hvor dette New Age-lort kommer fra. Hjernevaskede nogen mig på et fly? Hypnotiserede mig på en restaurant? Forstyrrede mine hjernebølger p

